سودان-دا اوردو ایله چئویک رئاکسیا قوه لری آراسیندا پایتاخت خارطومون قوزییینده و گونئی ینده شدتلی توققوشما‌لار داوام ائدیر.
آوریلین اورتا‌لاریندا باشلایان داخیلی قارشیدورما اولوسلار آراسی توپلومون آتشکس چاغیریش‌لارینا و تحریم ‌لرینه باخمایا‌راق 59 گون‌دور داوام ائدیر.
اوردو ایله چئویک رئاکسیا قوه لری آراسیندا پایتاختین قوزیی ینده‌کی بحری و گونئی ینده‌کی بعضی بؤلگه‌لرده توققوشما اولوب. بؤلگه ساکین‌لری شهرین اوزرینده دؤیوش اوچاق لارینین اوچدوغونو بیلدیریب‌لر.
شاهیدلرین سؤزلرینه گؤره، اوردویا مخصوص دؤیوش طیاره‌لری چئویک رئاکسیا قوه لرین پایتاختین یاخینلیغیندا یئرلشن تاسیس لرینه ضربه‌لر ائندیریب.
امریکا و سعودی عربیستانی‌نین سودان بحرانی ایله باغلی باشلاتدیغی دانیشیق‌لار نتیجه‌سیز قالیب و آتشکس قرارلاری دفعه‌لرله لغو ائدیلیب.
